	Nr. Rendor 
	Data e kërkesës
	Objekti i kërkesës


	Data e përgjigjes
	Përgjigje

	Mënyra e përfundimt të kërkesës
	Tarifa



	1
	07.09.2026
	Kërkesë për informacion mbi përgatitjen e rregullave të reja për rikthimin e qarkullimit të monopatinave në Shqipëri, pas ndalimit të qarkullimit të tyre prej 12 tetorit 2025. (Gazetar)
	08.09.2026
	Vijon të jetë në fuqi Udhëzimi nr. 169, datë 13.10.2025, “Për ndalimin e qarkullimit të patinave elektrike ose kombinimit të tyre në rrugë urbane dhe trotuare”, ndërsa një grup ndërinstitucional pune, me përfaqësues nga institucionet përkatëse dhe ekspertë të sigurisë rrugore, po punon për rishikimin e kuadrit ligjor dhe përcaktimin e rregullave të reja për përdorimin e sigurt dhe të kontrolluar të monopatinave elektrike, përfshirë standardet teknike, pajisjet mbrojtëse, regjistrimin, kufizimet e moshës dhe zonat e lejuara të qarkullimit.
	E-mail.
	Nuk ka.

	2
	09.09.2026
	Kërkesë për informacion për personat e ndaluar ose proceduar penalisht lidhur me rastet e zjarrvënies gjatë muajve të verës. (Gazetare)
	09.09.2026
	Dërguar pranë DPPSH për trajtim dhe kthim përgjigje kërkuesit.
	E-mail.
	Nuk ka.

	3
	11.09.2026
	Kërkesë për dokumentacion zyrtar mbi ujin e përdorur nga automjetet ujëhedhëse të Policisë së Shtetit gjatë protestave dhe pasojat e raportuara shëndetësore. (OJF)
	11.09.2026
	Dërguar pranë DPPSH për trajtim dhe kthim përgjigje kërkuesit.
	E-mail.
	Nuk ka.

	4
	14.09.2026
	Kërkesë për informacion dhe dokumentacion lidhur me komandimin e XX në detyrën e Drejtorit të Përgjithshëm të Mbrojtjes nga Zjarri dhe Shpëtimit, përfshirë aktin e komandimit dhe dokumentacionin përkatës që lidhet me këtë emërim.
	29.09.2026
	Informuar në mënyrë të detajuar kërkuesi lidhur me komandimin e XX në drejtimin e MZSH-së. Me Urdhrin nr. 2558, datë 14.08.2026, është transferuar nga Policia e Shtetit në strukturat e Ministrisë së Brendshme, ndërsa me Urdhrin nr. 172, datë 14.08.2026, është emëruar Drejtor i Drejtorisë së Trajnimit dhe Mbështetjes Logjistike në MZSH; ndërkohë, me Urdhrin nr. 163, datë 14.08.2026, është ngarkuar përkohësisht të ushtrojë kompetencat dhe detyrat e Drejtorit të Përgjithshëm të MZSH-së, deri në emërimin e drejtorit të përgjithshëm ose shfuqizimin e urdhrit, duke u theksuar se ky akt nuk përbën emërim në pozicionin e Drejtorit të Përgjithshëm, por masë për garantimin e vijimësisë së funksionimit të institucionit.
	E-mail.
	Nuk ka.

	5
	15.09.2026
	Kërkesë për informacion lidhur me procedurën e fitimit të shtetësisë shqiptare nga shtetasit XX dhe YY, kategorinë e interesit të veçantë të invokuar për secilin rast, datën e aplikimit dhe institucionin propozues, si dhe nëse është kryer vlerësim apo verifikim sigurie përpara propozimit për natyralizim dhe nga cili organ. (Gazetar)
	24.09.2026
	Informua kërkuesi se për të dy shtetasit janë kryer verifikimet e gjendjes gjyqësore dhe të sigurisë kombëtare nga SHISH dhe Policia e Shtetit, të cilat kanë rezultuar pa cenim të sigurisë kombëtare, pa evidentim të veprimtarisë kriminale dhe pa kërkim ndërkombëtar; pas verifikimeve dhe vlerësimit të kontributit të tyre të veçantë, në bazë të nenit 9 të ligjit nr. 113/2020 dhe VKM nr. 135, datë 06.03.2024, propozimet për fitimin e shtetësisë, së bashku me dokumentacionin përkatës, i janë përcjellë Presidentit të Republikës. Në përputhje me fushat e përcaktuara në Vendimin e Këshillit të Ministrave nr. 135, datë 06.03.2024, në
të cilat Republika e Shqipërisë ka interes kombëtar ose interes në fushën e arsimit, shkencës, artit, kulturës dhe sportit, kontributi i dy shtetasve në fjalë lidhet me fushën
e arsimit/shkencës.
	E-mail.
	Nuk ka.

	6
	16.09.2026
	Kërkesë për listën e toponimeve të Republikës së Greqisë. (Qytetar)
	22.09.2026
	Nga Drejtoria e Përgjithshme e Gjendjes Civile administrohet i njëjti dokument, katalogu zyrtar i emrave gjeografikë të romanizuar, të depozituar nga Republika e Greqisë, pranë Organizatës së Kombeve të Bashkuara OKB.
Bashkëlidhur e-mailit i është dërguar manualin shoqërues i udhëzimit të Ministrit të Punëve të Brendshme nr.7733/4, datë 23.10.2014 “Për mënyrën e plotësimit të rubrikës “vendlindja” në Regjistrin Kombëtar të Gjendjes Civile të shtetasve shqiptarë”.
	E-mail.
	Nuk ka.

	7
	17.09.2026
	Kërkesë përinformacion dhe shqyrtim të ankesës së qytetarit XX, lidhur me saktësimin e adresës së tij. (Deputet)
	24.09.2026
	Njoftuar kërkuesi se, ankesa i është përcjellë Bashkisë Librazhd, si strukturë përgjegjëse për dhënien dhe përditësimin e të dhënave në Regjistrin Kombëtar të Adresave. Pas asistencës së ofruar nga strukturat përkatëse, problematika është zgjidhur dhe qytetari është njoftuar për zgjidhjen.
	E-mail.
	Nuk ka.

	8
	18.09.2026
	Kërkesë për informacion mbi hyrjet dhe daljet e shtetasve të huaj në Shqipëri, si dhe të dhënat për lejet e qëndrimit, aplikimet dhe lejet unike për punësim për vitet 2024, 2025 dhe periudhën 1 janar–31 gusht 2026, sipas shtetësisë/vendit të origjinës, muajit dhe kategorisë së lejes, si dhe informacion mbi aplikimet e miratuara, të refuzuara apo në proces dhe kohëzgjatjen mesatare të shqyrtimit. (OJF)
	18.09.2026
	Dërguar pranë DPPSH/DVKM për trajtim dhe kthim përgjigje kërkuesit.
	E-mail.
	Nuk ka.

	9
	22.09.2026
	Kërkesë për informacion lidhur me raportin e auditimit të Ministrisë së Brendshme për procedurën e prokurimit REF-50466-06-09-2025, me objekt “Uniforma” për nevojat e “Illyrian Guard” sh.a.. (Gazetar)
	29.09.2026
	Dërguar kopja elektronike e dokumentit të kërkuar, raporti i Auditit për "Illyrian Guard".
	E-mail.
	Nuk ka.

	10
	22.09.2026
	Kërkesë për informacion mbi fazën në të cilën ndodhet shqyrtimi i dosjes së subjektit “XXX” nga MZSH.
	23.09.2026
	Lidhur me dosjen e subjektit “XXX”, bëhet me dije se kërkesa për informacion është regjistruar në Regjistrin e Kërkesave për të Drejtën e Informimit me nr. 10, datë 23.09.2026, dhe ndodhet aktualisht në shqyrtim pranë sektorit përkatës të MZSH-së, ndërsa kërkuesi do të njoftohet për vijimin dhe përfundimin e procedurës drejtëpërdrejtë nga MZSH.
	E-mail.
	Nuk ka.

	11
	29.09.2026
	Kërkesë për informacion lidhur me procedurën e fitimit të shtetësisë shqiptare nga XX, në bazë të Dekretit Presidencial nr. 10953, datë 15.11.2018, duke kërkuar informacion mbi verifikimet e sigurisë të kryera, datën e aplikimit dhe institucionin propozues, vendimin e Këshillit të Ministrave dhe/ose propozimin institucional që ka paraprirë dekretin, si dhe kategorinë e interesit të veçantë që është përdorur si bazë për natyralizimin sipas nenit 9 të ligjit nr. 113/2020 “Për shtetësinë”.
	02.10.2026
	Lidhur me procedurën e fitimit të shtetësisë shqiptare nga shtetasi XX, informuar kërkuesi se:Në momentin kur është shqyrtuar dhe trajtuar praktika administrative, e më pas dekreti i Presidentit, datë 15.11.2018, institucionet dhe strukturat përgjegjëse për administrimin e procedurave të shtetësisë kanë funksionuar sipas kuadrit ligjor dhe organizativ në fuqi në atë periudhë (vendimi i Këshillit të Ministrave “Për krijimin, organizimin dhe funksionimin e Agjencisë së Hartimit të Programeve të Veçanta të Shtetësisë”, mban nr. 1008, datë 25.11.2020). Agjencia nuk ishte krijuar në kohën e trajtimit të kësaj praktike, e për rrjedhojë nuk disponon dokumentacion administrativ apo informacion të drejtpërdrejtë lidhur me procedurën e ndjekur në vitin 2018 për rastin konkret.
Dokumentacioni që mund të lidhet me këto elemente mund të gjendet pranë institucioneve që kanë pasur kompetencat përkatëse në kohën e shqyrtimit të kërkesës.
	E-mail.
	Nuk ka.



